20.2.2023
ET
Euroopa Liidu Teataja
L 52/5
2.
Käesolevat määrust ei kohaldata lõikes 1 osutatud veterinaarravimite kasutamise suhtes teaduslikel eesmärkidel või nende väljatöötamise ja katsetamise eesmärgil, nagu on osutatud määruse (EL) 2016/429 artikli 46 lõikes 3.
Artikkel 2 Mõisted 1.
Käesolevas määruses kasutatakse järgmisi mõisteid:
a) „A-kategooria taud“ – loetellu kantud taud, mida tavaliselt liidus ei esine ja mille suhtes tuleb selle avastamisel võtta viivitamata likvideerimismeetmeid, nagu on osutatud määruse (EL) 2016/429 artikli 9 lõike 1 punktis a; b) „B-kategooria taud“ – loetellu kantud taud, mida tuleb tõrjuda kõikides liikmesriikides eesmärgiga likvideerida taud kogu liidus, nagu on osutatud määruse (EL) 2016/429 artikli 9 lõike 1 punktis b; c) „taudi levikut tõkestav erakorraline vaktsineerimine “ – vaktsineerimisstrateegia, mida pädev asutus rakendab peetavatel maismaaloomadel A-kategooria taudide ennetamiseks ja tõrjeks kooskõlas artikli 7 lõike 1 punkti a alapunktiga i; d) „erakorraline kaitsevaktsineerimine “ – vaktsineerimisstrateegia, mida pädev asutus rakendab peetavatel maismaaloo­ madel A-kategooria taudide ennetamiseks ja tõrjeks kooskõlas artikli 7 lõike 1 punkti a alapunktiga ii; e) „looduses vabalt elavate maismaaloomade erakorraline vaktsineerimine“ – vaktsineerimisstrateegia, mida pädev asutus rakendab looduses vabalt elavatel maismaaloomadel A-kategooria taudide ennetamiseks ja tõrjeks kooskõlas artikli 7 lõike 1 punkti a alapunktiga iii; f)
„ennetav vaktsineerimine “ – vaktsineerimisstrateegia, mida pädev asutus rakendab A-kategooria taudide ennetamiseks ja tõrjeks kooskõlas artikli 7 lõike 1 punktiga b;
g) „vaktsineerimistsoon “ – tsoon, kus loetellu kantud liikidele manustatakse vaktsiini A-kategooria taudide ennetamiseks ja tõrjeks; h) „vaktsineerimistsooni ümbritsev tsoon“ – vaktsineerimistsooni ümber olev tsoon, kus vaktsineerimine A-kategooria taudide ennetamiseks ja tõrjeks ei ole lubatud ja kus rakendatakse tugevdatud seiret nende taudide avastamiseks; i)
„kinnitatust leidnud puhang“ – delegeeritud määruse (EL) 2020/689 artikli 9 lõigete 2, 3 ja 4 kohaselt kinnitatud puhang;
j)
„taastumisperiood “ – ajavahemik, mis on vajalik, et vaktsineerimistsoon taastaks oma A-kategooria taudi vastu vaktsineerimise rakendamisele eelnenud loomatervisestaatuse, tõendades A-kategooria taudi puudumist pärast erakorralist kaitsevaktsineerimist taudi vastu;
k) „kaitsetsoon“ – delegeeritud määruse (EL) 2020/687 artikli 21 lõike 1 punkti a alusel kehtestatud kaitsetsoon; l)
„järelevalvetsoon “ – delegeeritud määruse (EL) 2020/687 artikli 21 lõike 1 punkti b alusel kehtestatud järelevalve­ tsoon;
m) „veis“ – perekonda Bison, Bos (sh alamperekonda Bos, Bibos, Novibos, Poephagus) või Bubalus (sh alamperekonda Anoa) kuuluv kabiloom või nende perekondade liikide ristamisel saadud järglane; n) „lammas“ – perekonda Ovis kuuluv kabiloom või selle perekonna liikide ristamisel saadud järglane; o) „kits“ – perekonda Capra kuuluv kabiloom või selle perekonna liikide ristamisel saadud järglane; p) „kaamellane“ – sugukonda Camelidae kuuluvasse määruse (EL) 2016/429 III lisas loetletud liiki kuuluv kabiloom; q) „siga“ – sugukonda Suidae kuuluvasse määruse (EL) 2016/429 III lisas loetletud liiki kuuluv kabiloom;